മാനസ വധക്കേസ്: കേസ് ഡയറി ഹാജരാക്കാന് പൊലീസിന് ഹൈക്കോടതി നിര്ദ്ദേശം കൊച്ചി: കോതമംഗലത്ത് ഡെന്റല് കോളജ് വിദ്യാര്ഥിനിയായിരുന്ന മാനസ എന്ന യുവതി വെടിയേറ്റ് മരിച്ച സംഭവത്തില് കേസ് ഡയറി ഹാജരാക്കാന് പൊലീസിന് ഹൈക്കോടതിയുടെ നിര്ദ്ദേശം. രണ്ടാംപ്രതി ആദിത്യന്റെ ജാമ്യാപേക്ഷയിലാണ് കേസ് ഡയറി ഹാജരാക്കാന് കോടതി നിര്ദേശിച്ചത്. മാനസയെ താമസ സ്ഥലത്തെത്തി വെടിവെച്ച ഒന്നാം പ്രതി രഖിലിന്റെ സുഹൃത്താണ് ആദിത്യന്. രഖിലിനെ തോക്ക് വാങ്ങാന് സഹായിച്ചുവെന്നതാണ് ഇയാള്ക്കെതിരെ ചുമത്തിയിരിക്കുന്ന കുറ്റം. അതേസമയം, കൊലപാതകത്തില് തനിക്ക് പങ്കില്ലെന്നാണ് പ്രതിയുടെ വാദം. സെഷന്സ് കോടതി ജാമ്യം നിഷേധിച്ചതിനെ തുടര്ന്നാണ് പ്രതി ജാമ്യത്തിനായി ഹൈക്കോടതിയെ സമീപിച്ചത്.